### NN 33/2025 (26.2.2025.), Odluka o općinskim porezima Općine Magadenovac

Općina Magadenovac

366

Na temelju članka 20. i članka 42. stavak 1. Zakona o lokalnim porezima (»Narodne novine« broj 115/16, 101/17, 114/22, 114/23 i 152/24) i članka 30. Statuta Općine Magadenovac (»Službeni glasnik Općine Magadenovac« broj 1/18, 2/20 i 2/21), Općinsko vijeće Općine Magadenovac, na 24. sjednici, održanoj 20. veljače 2025. godine, donosi

ODLUKU

O OPĆINSKIM POREZIMA
 OPĆINE MAGADENOVAC

I. TEMELJNA ODREDBA

Članak. 1.

Ovom Odlukom utvrđuju se vrste lokalnih poreza, stopa i visina poreza te nadležno tijelo za obračun i naplatu lokalnih poreza koji pripadaju Općini Magadenovac u skladu sa Zakonom o lokalnim porezima.

II. VRSTE POREZA

Članak 2.

Općinski porezi jesu

1. porez na nekretnine,

2. porez na korištenje javnih površina.

III. POREZ NA NEKRETNINE

Članak 3.

Porez na nekretnine plaća se godišnje u iznosu od 1,00 EUR/m2 korisne površine nekretnine.

IV. POREZ NA KORIŠTENJE JAVNIH POVRŠINA

Članak 4.

Javnom površinom smatra se svaka površina čije je korištenje namijenjeno svima i pod jednakim uvjetima (javne zelene površine, trgovi, parkovi, igrališta i javno-prometne površine (ulice, pločnici) i sl.).

Članak 5.

Porez na korištenje javnih površina plaća se u iznosima kako slijedi:

– za postavljanje kioska i montažnih objekata 70,00 EUR – godišnje,

– za postavljanje pokretnih naprava za prodaju plodina 15,00 EUR – mjesečno,

– za postavljanje pokretnih naprava za pružanje ugostiteljskih usluga i trgovina 30,00 EUR – mjesečno,

– ugostiteljski vrtovi i terase 0,50 EUR/m2 – mjesečno,

– postavljanje cirkusnih šatora, zabavnih parkova 1,00 EUR/m2 – dnevno,

– pokretne trgovine 15,00 EUR – mjesečno,

– javne površine ispred trgovina koje se koriste za izlaganje i prodaju robe 15,00 EUR – mjesečno.

Članak 6.

Porez na korištenje javnih površina za postavljanje reklamnih panoa plaća se godišnje kako slijedi:

– reklamni pano do 2 m² – 50,00 EUR,

– reklamni pano veći od 2 m² – 100,00 EUR.

Članak 7.

Porez za korištenje javnih površina za postavljanje šatora za obavljanje ugostiteljskih usluga plaćaju porez na korištenje javnih površina – dnevno za šator veličine

– do 50 m² – 50,00 EUR,

– 50 m² i više – 100,00 EUR.

Članak 8.

Obveznici poreza na korištenje javnih površina za postavljanje štandova za prodaju robe prigodnu za dane blagdana (Nova godina, Božić, blagdan Svih svetih, Uskrs, crkveni godovi i sl.) plaćaju porez na korištenje javne površine u iznosu od 4,00 EUR/m2 dnevno.

Članak 9.

Obveznici poreza na korištenje javnih površina koji koriste javnu površinu za prodaju poljoprivrednih proizvoda, cvijeća, božićnih jelki, plaćaju porez na korištenje javnih površina u iznosu od 5,00 EUR dnevno.

Ako objekt zauzima javnu površinu tijekom cijele godine i time onemogućuje korištenje te površine za druge namjene, korisnik javne površine plaćat će porez za korištenje javne površine tijekom cijele godine.

V. PROVEDBENE ODREDBE

Članak 10.

Poslove evidentiranja, utvrđivanja, nadzora, naplate i ovrhe radi naplate poreza iz članka 2. ove Odluke obavlja Ministarstvo financija, nadležna Porezna uprava.

VI. DAVANJE OVLASTI FINA-i

Članak 11.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5 % od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

VII. PRIJELAZNE I ZAVRŠNE ODREDBE

Članak 12.

Stupanjem na snagu ove Odluke, prestaje važiti Odluka o porezima Općine Magadenovac koja je objavljena u »Službenom glasniku Općine Magadenovac«, broj 14/23 i »Narodnim novinama« broj 157/23.

Članak 13.

Ova Odluka objavit će se u »Narodnim novinama« i »Službenom glasniku Općine Magadenovac«.

Ova Odluka stupa na snagu osmoga dana od dana objave u »Službenom glasniku Općine Magadenovac«.

Klasa: 410-01/25-01/1

Urbroj: 2158-26-01-25-4

Magadenovac, 20. veljače 2025.

Predsjednik
 Općinskog vijeća
 Matko Davidović, bacc. physioth., v. r.